এ ব্যাপারে ডিএসসিসির প্রধান নির্বাহী কর্মকর্তা ও হাট মূল্যায়ন কমিটির আহ্বায়ক খান মোহাম্মদ বিলাল বলেন, আমরা এরই মধ্যে সাতটি হাটের ইজারা প্রক্রিয়া সম্পন্ন করেছি। বাকি ৬টি হাটের বিষয়ে সিদ্ধান্তের জন্য মন্ত্রণালয় পাঠিয়েছি। এই কর্মকর্তা আরো বলেন, ঈদের দিনসহ চার দিনের জন্য হাটের অনুমোদন দেয়া হয়, এর দুই দিন আগে প্রস্তুতি শুরু করতে পারে। ঈদের ছয়-সাত দিন আগে হাট প্রস্তুতি শুরু করতে পারে যাদের অনুমোদন দেয়া হয়েছে শুধু তারা। যেসব হাটের ব্যাপারে এখনো কোনো সিদ্ধান্তই হয়নি সেগুলোর প্রস্তুতির তো প্রশ্নই আসে না। যারা এমন কাজ করছে তারা অবশ্যই আইন অমান্য করছে। আমরা এ ব্যাপারে খোঁজখবর নিয়ে ব্যবস্থা নেব।